
OLAINES NOVADA PAŠVALDĪBAS DOME 
Zemgales iela 33, Olaine, Olaines novads, LV-2114, tālrunis 20178620, 22318183
E-pasts: pasts@olaine.lv, www.olaine.lv

DOMES SĒDES PROTOKOLA PIELIKUMS

Olainē
2026.gada 29.jūlijā   
      







Nr.7
26.1.p.
Par dzīvojamās telpas (dzīvokļa) Pionieru ielā 88-1 (Jaunolainē)

īres līguma noslēgšanu ar D K
Tiek dots vārds: Dmitrijam Ivanovam

Olaines novada pašvaldībā 2026.gada 7.maijā saņemts D K, personas kods _, deklarēta dzīvesvieta_, iesniegums (reģ. Nr. ONP/1.8./26/3230-SD) ar lūgumu pagarināt īres līgumu par dzīvokli Pionieru ielā 88-1, Jaunolainē, Olaines pagastā, Olaines novadā.

Izvērtējot saņemto iesniegumu un pašvaldības rīcībā esošo informāciju, konstatēts:

Ar Olaines novada domes 2013.gada 27.novembra sēdes lēmumu “Par Olaines novada pašvaldības vienistabas dzīvokļa Pionieru ielā 88-1, Jaunolainē, Olaines pagastā, Olaines novadā, īres tiesību izsoles protokola apstiprināšanu un dzīvojamo telpu īres līguma noslēgšanu ar D K” nolemts apstiprināt 2013.gada gada 26.novembra Dzīvokļa īpašuma Pionieru ielā 88-1, Jaunolainē, Olaines pagastā, Olaines novadā, īres tiesību izsoles protokolu un uzdots D K un AS “Olaines ūdens un siltums” (reģ. Nr.50003182001, juridiskā adrese: Kūdras ielā 27, Olainē, Olaines novadā) Olaines novada pašvaldības vārdā noslēgt dzīvokļa īpašuma Pionieru ielā 88-1, Jaunolainē, Olaines pagastā, Olaines novadā, dzīvojamo telpu īres līgumu ar D K līdz 2013.gada 11.decembrim.

Vienistabas dzīvokļa īpašuma Pionieru ielā 88-1, Jaunolainē, Olaines pagastā, Olaines novadā Īres līgums noslēgts 2013.gada 10.decembrī (spēkā līdz 2025.gada 10.decembrim).

Dzīvoklī deklarēta dzīvesvieta vienai personai  D K (no 12.12.2013.).

Saskaņā ar AS “Olaines ūdens un siltums” 08.05.2026. izziņu Nr. 1-3/385 uz 07.05.2026. īres un komunālo maksājumu parāda nav.

Dzīvokļa universālā vērtība sastāda EUR 23925.00.




Dzīvokļa īpašuma tiesības ierakstītas Rīgas rajona tiesas Olaines pagasta zemesgrāmatas nodalījumā Nr. 4124 1, kadastra numurs: 80809004741, adrese/atrašanās vieta: Pionieru iela 88-1, Jaunolaine, Olaines pag., Olaines nov., sastāvošs no vienistabas dzīvokļa 42.2 kv.m, kopīpašuma domājamās daļas no būves (kadastra apzīmējums 80800080405001), 4220/12356 un kopīpašuma domājamās daļas no zemes (kadastra apzīmējums 80800080405), 4220/12356. Īpašnieks: Olaines novada pašvaldība, nodokļu maksātāja kods 90000024332. Žurnāls Nr. 300003557950, lēmums 17.12.2013.
Saskaņā ar:

Dzīvokļa īpašuma likuma 9.panta pirmo daļu: 

Dzīvokļa īpašniekam attiecībā uz dzīvokļa īpašumu ir pilnīgas varas tiesības, tai skaitā tiesības:

1) valdīt un lietot dzīvokļa īpašumu, iegūt no tā labumu, izmantot to pēc sava ieskata mantas pavairošanai un vispār lietot to jebkādā veidā, ciktāl dzīvokļa īpašnieku neierobežo likumi un ciktāl tas nerada traucējumus citiem dzīvokļu īpašniekiem;

4) nodot dzīvokļa īpašumu lietošanā citām personām;

Olaines novada domes 2022.gada 27.aprīļa saistošajiem noteikumiem Nr. SN6/2022  “Par Olaines novada pašvaldībai piederošo dzīvojamo telpu izīrēšanas kārtību”:

3.punktu, personai ir tiesības prasīt jauna Dzīvojamās telpas īres līguma noslēgšanu, iesniedzot iesniegumu Pašvaldībai, ja vienlaikus izpildās šādi nosacījumi:

3.1. persona īrē attiecīgo Dzīvojamo telpu vai bijusi iemitināta tajā kā ģimenes loceklis normatīvajos aktos noteiktajā kārtībā;

3.2. Dzīvojamās telpas īrniekam nav īres maksas parāda, kas pārsniegtu 2 (divu) mēnešu īres maksas apmēru;

3.3. Dzīvojamās telpas īrniekam atbilstoši Dzīvojamās telpas īres līguma nosacījumiem nav kavēti ar Dzīvojamās telpas lietošanu saistītie maksājumi ilgāk nekā 2 (divus) mēnešus;

3.4. Dzīvojamās telpas īrnieks vai Dzīvojamajā telpā iemitinātās personas nav pārkāpušas normatīvajos aktos vai Dzīvojamās telpas īres līgumā ietvertos ar Dzīvojamās telpas lietošanu saistītos noteikumus;

3.5. Dzīvojamās telpas īrniekam nepieder cita dzīvojamā platība Olaines novada pašvaldības administratīvajā teritorijā;

(Pārbaudot NĪNO datu bāzi, konstatēts, ka D K Olaines novadā administratīvajā teritorijā nepieder cita dzīvojamā platība).

4.punktu, dzīvojamās telpas īres līguma termiņš ir līdz 10 (desmit) gadiem;

7.punktu, lēmumu par Pašvaldības Dzīvojamās telpas īres līguma noslēgšanu vai atteikumu noslēgt Dzīvojamās telpas īres līgumu pieņem Olaines novada dome (turpmāk – Dome). Dzīvojamās telpas īres līgums jānoslēdz viena mēneša laikā pēc Domes lēmuma pieņemšanas;

8.punktu, pamatojoties uz Domes lēmumu par Dzīvojamās telpas izīrēšanu, Pašvaldības dzīvojamā fonda apsaimniekotājs (turpmāk – Apsaimniekotājs) sagatavo un slēdz Dzīvojamās telpas īres līgumu.

9.punktu, dzīvojamās telpas platības īres maksa ir atbilstoša dzīvojamās mājas pārvaldīšanas un apsaimniekošanas maksai attiecīgajā dzīvojamajā mājā, kurā izīrēta Dzīvojamā telpa un kuru nosaka attiecīgās dzīvojamās mājas Apsaimniekotājs, nosūtot rakstveida paziņojumu.

Dzīvojamo telpu īres likuma:

3.pantu, dzīvojamās telpas īre ir dzīvojamās telpas lietošanas tiesību nodošana citai personai par maksu;

6.pantu, dzīvojamās telpas vienīgais lietošanas pamats īrniekam ir rakstveidā noslēgts dzīvojamās telpas īres līgums;

7.pantu, dzīvojamās telpas īres līgumu rakstveidā slēdz izīrētājs un īrnieks (kas šajā gadījumā ir AS “Olaines ūdens un siltums”);

9.pantu, dzīvojamās telpas īres līgumu slēdz uz noteiktu termiņu; 

13.pantu, īrniekam ir tiesības netraucēti lietot dzīvojamo telpu, ievērojot dzīvojamās telpas īres līguma noteikumus;

16.panta: 

pirmo daļu, personai ir tiesības lietot īrnieka īrēto dzīvojamo telpu tikai tad, ja tā ir iemitināta attiecīgajā dzīvojamā telpā šā likuma 14.pantā noteiktajā kārtībā;

31.panta pirmo daļu, pašvaldībai piederošas vai tās nomātas dzīvojamās telpas īres maksas apmēru nosaka pašvaldība, ņemot vērā tās saistošos noteikumus par īres maksas noteikšanu.

Ievērojot iepriekš minēto, Sociālo, izglītības un kultūras jautājumu komitejas 2026.gada 15.jūlija sēdes protokolu Nr.7 un, pamatojoties uz Pašvaldību likuma 10.panta pirmās daļas 21.punktu, Dzīvokļa īpašuma likuma 9.panta pirmās daļas 1. un 4.punktu, Dzīvojamo telpu īres likuma 3., 6., 7., 9., 13., 16.panta pirmo un otro daļu un 31.panta pirmo daļu, Olaines novada domes 2022.gada 27.aprīļa saistošo noteikumu Nr. SN6/2022 “Par Olaines novada pašvaldībai piederošo dzīvojamo telpu izīrēšanas kārtību” 3., 4., 7., 8. un 9.punktu, atklāti balsojot ar 10 balsīm par – A.Bergs, I.Brence, D.Ivanovs, A.Vurčs, J.Kudiņš, T.Ritums, L.Šmite, I.Čukure,  J.Precinieks, M.Vanags, pret nav, atturas nav, dome nolemj:

1. Noslēgt dzīvojamās telpas (dzīvokļa) Pionieru iela 88-1, Jaunolainē, Olaines pagastā, Olaines novadā (sastāvs – vienistabas dzīvoklis 42.2 kv.m, kopīpašuma domājamā daļa  no  būves (kadastra apzīmējums 80800080405001), 4220/12356 un zemes (kadastra apzīmējums 80800080405), 4220/12356, kadastra numurs: 80809004741) īres līgumu ar D K, personas kods_, uz 2 (diviem) gadiem (līdz 30.06.2028.).
2. Uzdot  D K, personas kods_:
2.1. un AS “Olaines ūdens un siltums”  (reģistrācijas Nr.50003182001, Kūdras                                                                 iela 27, Olaine, Olaines novads) viena mēneša laikā noslēgt dzīvojamo telpu īres līgumu par dzīvokļa Pionieru iela 88-1, Jaunolainē, Olaines pagastā, Olaines novadā, īres lietošanu, iekļaujot īres līgumā īrnieka līgumisko pienākumu segt uz dzīvokļu īpašnieku kopības lēmuma pamata noteiktos izdevumus - obligāti veicamo dzīvojamās mājas pārvaldīšanas darbību veikšanai, citus izdevumus dzīvojamās mājas pārvaldīšanas darbību veikšanai, kas nodrošina dzīvojamās mājas uzlabošanu un attīstīšanu, veicina optimālu tās pārvaldīšanas izdevumu veidošanu un attiecas uz  kopīpašumā esošo dzīvojamās mājas elementu, iekārtu vai komunikāciju nomaiņu, kuras rezultātā samazinās mājas uzturēšanas izmaksas, uz pasākumiem, kuru rezultātā samazinās izdevumi par pakalpojumiem, kas saistīti ar dzīvokļa īpašuma lietošanu un pasākumiem, kuru rezultātā tiek veicināta vides pieejamības prasību izpilde, un dzīvokļa civiltiesiskās atbildības apdrošināšanas izdevumus;
2.2. ievērot dzīvojamo telpu īres līguma noteikumus un savlaicīgi veikt īres, apsaimniekošanas un komunālos maksājumus.
Lēmuma pilns teksts nav publiski pieejams, jo satur ierobežotas pieejamības informāciju par fizisko personu, kas aizsargāta saskaņā ar Eiropas Parlamenta un Padomes regulas Nr.2016/679 par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ Direktīvu 95/46/EK (Vispārīgā datu aizsardzības regula). 

Saskaņā ar Informācijas atklātības likuma 5.panta otrās daļas 4.punktu, lēmumā norādītie personas dati uzskatāmi par ierobežotas pieejamības informāciju.

Sēdes vadītājs








A.Bergs

